**Najtviš** (engl. ) je simfonijski metal bend iz Finske, koji peva na engleskom jeziku. Grupa je osnovana 1996. u gradu Kitee.

Istorija grupe
--------------

Najtviš je osnovao Tuomas Holopainen (*Tuomas Holopainen*) 1996. godine zajedno sa dvoje svojih školskih drugova Tarjom Turunen (*Tarja Turunen*) (koja od rane mladosti studira opersko pevanje) i Ernom "Empuom" Vuorinenom (*Erno "Emppu" Vuorinen*). Bend je u početku bio više Holopainenov eksperiment sa klavijaturama, akustičnom gitarom i ženskim operskim vokalom (koji kasnije postaje njihov zaštitni znak). Kao ime su uzeli naslov jednog od njigova prva tri demo snimka (*Nightwish*, *The Forever Moments* i *Etiäinen*). Holopainen je ujedno i glavni tekstopisac, napisao je većinu pesama grupe.

Prvobitna Tuomasova ideja je bila da grupa svira muziku sličnoj onoj koja se pevala oko logorskih vatri. Ipak, nakon snimanja demo snimaka Holopainen je odlučio da jeTarjin operski glas prejak za ovakav projekat i odlučio je da doda elemente hevi metala.

### Angels Fall First

1997. godine im se pridružuje bubnjar Juka Nevalainen (*Jukka Nevalainen*). Akustičnu gitaru su zamenili električnom i iste godine objavljuju svoj prvi album *Angels Fall First* koji prolazi prilično nezapaženo.

### Oceanborn

Sledeće 1998. godine im se pridružuje basista Sami Vanska (*Sami Vänskä*) a iste godine objavljuju svoj drugi album *Oceanborn* sa kojim postižu značajan uspeh. 

1999. objavljuju singl *Sleeping Sun (Four Ballads of the Eclipse)* inspirisan potpunim pomračenjem Sunca koje se te godine desilo u Evropi.

### Wishmaster

2000. učestvuju u finskim kvalifikacijama za Pesmu Evrovizije sa pesmom *Sleepwalker* ali i pored toga što su dobili najviše glasova publike žiri je presudio pa je Najtviš završio na drugom mestu (pobednik je kasnije na glavnom Evrovizijskom takmičenju prošao potpuno nezapaženo). Iste godine objavjulju svoj treći album *Wishmaster* koji će ih lansirati kao velike zvezde metal muzike i sa kojim će postići veliki uspeh u svetu.

### Over the Hills and Far Away/Century Child

2001. godine objavljuju singl *Over the Hills and Far Away*. Nedugo zatim bend iz ličnih razloga napušta Vanska, a na njegovo mesto dolazi Marko Hietala (*Marco Hietala*) iz benda Tarot, koji pored uloge basiste dobija i ulogu pomoćnog muškog vokala. 

U 2002. godini objavljuju album *Century Child* koji označava svojevrstan preokret u njihovoj mizici. Za razliku od prethodnih, u ovom albumu dodaju zvuke pravog sinfonijskog orkestra, ali i glas Turunenove je manje operski. Kratko posle objavljivanja ovog albuma bend je odlučio da napravi jednogodišnju pauzu zbog toga što je Turunenova otišla u inostranstvo na studije. Ostali članovi benda su to vreme svirali u nekim drugim bendovima.

### Once

2004. objavljuju album *Once* u kome nastavljaju i dalje priširuju muzički trend započet sa albumom *Century Child*. Zanimljivo je da se na tom albumu po drugi put nalazi pesma na Finskom, njihovom maternjem jeziku *Kuolema Tekee Taiteilijan* (prethodno Eramaajarvi sa *Angels Fall First* albuma).

### End of an Era

Najtviš 2005.
Posle koncerta u Helsinkiju, 21. oktobra 2005. koji je nosio naslov *End of an Era* i koji je bio poslednji koncert na njihovoj *Once* turneji, bend je, na veliko iznenađenje, objavio otvoreno pismo u kome jednoglasno otpuštaju Tarju Turunen iz benda. Kao razloge za to su naveli činjenicu da ju je njen muž Marselo promenio kao osobu do tačke nemogućnosti dalje međusobne saradnje i da njen komercijalni interes više nije u skladu sa filozofijom benda.

Tarja je odgovorila na ovo pismo, kazavši da je njeno otpuštanje došao kao potpuni šok za nju, navodeći da za to nije znala pre nego što joj uručeno pismo. Takođe je rekla da su lični napadi na njenog muža bili neosnovani i da je prikazivanje problema pred javnošću "besmisleno surovo". Ona je ove misli objavila u svom otvorenom pismu , koji je objavljen na njenom lično sajtu, i preko brojnih intervjua na televizijama, časopisima i novinama.

### Dark Passion Play

*Glavni članak: Dark Passion Play*
Anet Olzon je izabrana za novu pevačicu Najtviša
Grupa je 2006. snimila svoj šesti po redu studisjki album Dark Passion Play. Proces je počelo snimanjem bubnjema, zatim gitare, bas-gitare i demo snimkom klavijatura. Orkestarske i horske deonice su snimljene u studiju Ebi Roud. Nakon ovoga su snimljeni finalni snimci klavijatura i vokala

Da bi pronašli zamenu za Tarju Turunen, grupa je tokom 2006. i početkom 2007. organizovala otvorenu audiciju za novu pevačicu na koju je svako mogao da se prijavi i stiglo je oko 2.000 demo snimaka. 24. maja 2007. objavljeno je da je za novu pevačicu izabrana Šveđanka Anet Olzon (Anette Olzon). 

Pesma *„Eva"* je u februaru 2007. predstavljena kao prvi singl sa novog albuma; deo pesme je bio dostupan za vebsajtu grupe uz semplove još tri pesme sa predstojećeg albuma: *„7 Days to the Wolves", „Master Passion Greed"*, i *„Amaranth"*. Bilo je predviđeno da signl bude objavljen 30. maja, ali je zbog problema na britanskom vebsajtu za preuzimanje muzike, singl objavljen 25. maja. Grupa je objavila da će sav prihod od preuzimanja singla u Evropi uplatiti u humanitarne svrhe.

Najtviš je 13. juna objavio da će naslov novog albuma biti *Dark Passion Play* i predstavila omot novog diska na svom vebsajtu, kao i ime i omot novog singla *„Amaranth"*. Ovaj singl je objavljen u Finskoj 22. avgusta i stekao zlatni status za manje od dva dana. *„Amaranth"* je bio i prvi singl objavljen na CD-u, pošto se *„Eva"* mogla preuzeti samo sa interneta.

Album *Dark Passion Play* grupa je izdala u Evropi krajem septembra 2007, u Velikoj Britaniji 1. oktobra, a u Sjedinjenim Državama 2. oktobra. Za samo par meseci, album je uspeo da postigne veliki uspeh, prodavši nešto manje od milion kopija. Singlovi Amaranth i Bye Bye Beautiful su takođe postigli uspeh.

Članovi benda
-------------

* Šablon:Floor Jansen (Flor Dzansen)- vokal
* Tuomas Holopainen (Tuomas Holopainen) - klavijature
* Erno "Empu" Vuorinen (Erno "Emppu" Vuorinen) - gitara
* Juka Nevalainen (Jukka Nevalainen) - bubnjevi

Bivši članovi
-------------

* Tarja Turunen (Tarja Turunen) - vokal
* Sami Vanska (Sami Vänskä) - bas
* Aneta Olzon (Anet Olzon) - vokal
* Marko Hietala (Marco Hietala) - bas, vokal

Diskografija
------------

*Glavni članak: Najtviš diskografija*
### Albumi

* Angels Fall First (1997)
* Oceanborn (1998)
* Wishmaster (2000)
* Century Child (2002)
* Once (2004)
* Dark Passion Play (2007)
* Imaginaerum (2011)
* Endless Forms Most Beautiful (2015)
* Human. :II: Nature. (2020)

### Singlovi

* The Carpenter (1997)
* Sacrament Of Wilderness (1998)
* Walking In The Air (1999)
* Sleeping Sun (4 Ballads Of The Eclipse) (1999)
* Deep Silent Complete (2000)
* Over The Hills And Far Away (2001)
* Ever Dream (2002)
* Bless The Child (2002)
* Nemo (2004)
* Wish I Had An Angel (2004)
* Kuolema Tekee Taiteilijan (2004)
* The Siren (2005)
* Sleeping Sun 2005 (2005)
* Eva (2007)
* Amaranth (2007)
* Erämaan Viimeinen (2007)
* Bye Bye Beautiful (2007)
* The Islander (2008)
* Made In Hong Kong (And In Various Other Places) (2009)
* Storytime (2012)

### DVD-evi

* From Wishes To Eternity (2001)
* End Of Innocence (2003)
* Once (DVD-Audio) (2005)
* End Of An Era (2006)
* Dark Passion Play (DVD-Audio) (2008)
* Imaginaerum (DVD-Audio) (2011)

### Live CD-ovi

* From Wishes To Eternity (2001)
* End Of An Era (2006)

### Kompilacije

* Wishmastour 2000
* Bestwishes
* Tales From The Elvenpath
* Highest Hopes
* Wishsides
* Ballads Of The Eclipse
* The Sound Of Nightwish Reborn

Izvori
------

1. ↑  „Nightwish.com - Biography". Arhivirano iz originala na datum 2011-08-28. Pristupljeno 2011-01-25.
2. ↑  „Open letter to Tarja Turunen". Wikisource. Arhivirano iz originala na datum 2011-11-19. Pristupljeno 2011-01-25.
3. ↑  „Tarja Turunen Letter to the band, fans and media". METALYOU.COM.
4. ↑  The Gauntlet - Nightwish album update
5. ↑  „"Eva" -myynnin tuotto Suomessa (in Finnish)". Arhivirano iz originala na datum 2007-10-18. Pristupljeno 2011-01-25.

Eksterni linkovi
----------------

***Nightwish*** na Wikimedijinoj ostavi

* Zvaničan sajt Najtviša
* Zvaničan sajt Tarje Turunen
* Srpski Najtviš fan sajt
* Forum Hrvatske Nightwish stranice

| * p
* r
* u
Nightwish |
| --- |
|  **Anette Olzon** • **Tuomas Holopainen** • **Emppu Vuorinen** • **Marco Hietala** • **Jukka Nevalainen**   Tarja Turunen • Sami Vänskä  |
| Studijski albumi | *Angels Fall First* • *Oceanborn* • *Wishmaster* • *Century Child* • *Once* • *Dark Passion Play* • *Imaginaerum* • *Endless Forms Most Beautiful* • *Human. :II: Nature.* |
| Kompilacije | *Wishmastour 2000* • *The Golden Wishes* • *Wishbox* • *Wishes in the Night* • *Nightwish 1997-2001* • *Memory Box* • *Tales from the Elvenpath* • *Bestwishes* • *Wishsides* • *Highest Hopes* • *The Sound Of Nightwish Reborn* • *Lokikirja* • *Walking in the Air: The Greatest Ballads* |
| Turneje | *The First Tour of the Angels* • *Summer of Wilderness* • *Oceanborn Europe Tour* • *Wishmaster World Tour* • *World Tour of the Century* • *Once Upon a Tour* • *Dark Passion Play World Tour* • *Imaginaerum World Tour* |
| EP-ovi | *Over the Hills and Far Away* |
| Demo albumi | *Nightwish Demo* • *Angels Fall First (demo)* |
| Videografija | *From Wishes to Eternity* • *End of Innocence* • *End of an Era* |
| Singlovi | "The Carpenter" • "Sacrament Of Wilderness" • "Passion and the Opera" • "Walking In The Air" • "Sleeping Sun (Four Ballads of the Eclipse)" • "The Kinslayer" • "Deep Silent Complete" • "Ever Dream" • "Bless The Child" • "Nemo" • "Wish I Had an Angel" • "Kuolema Tekee Taiteilijan" • "The Siren" • "Sleeping Sun • "Eva" • "Amaranth" • "Erämaan Viimeinen" • "Bye Bye Beautiful" • "The Islander" • "Storytime" |
| Povezano | ‘’Nagrade i nominacije *•* Diskografija *•* Članovi *•* Once Upon a Nightwish *•* Imaginaerum (2012) |